| *Lagenorhynchus australis* |
| --- |
| 
Comparación do tamaño cun humanoComparación do tamaño cun humano |
| Estado de conservación |
| DD (datos insuficientes) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Cetacea |
| Suborde: | Odontoceti |
| Familia: | Delphinidae |
| Xénero: | *Lagenorhynchus* |
| Especie: | ***L. australis***  |

 |
| Nome binomial |
| *Lagenorhynchus australis*(Peale, 1848) |
| Distribución de Lagenorhynchus australisDistribución de *Lagenorhynchus australis*Distribución de *Lagenorhynchus australis* |
| Sinonimia |
| *Véxase o texto* |

***Lagenorhynchus australis*** é unha especie de cetáceo odontoceto da familia dos delfínidos.

É un pequeno golfiño que habita as augas que rodean o cono sur suramericano.

Taxonomía
---------

### Descrición

A especie foi descrita orixinariamente en 1848 polo naturalista estadounidense Titian Ramsay Peale, na súa obra *United States Exploring Expedition during the years 1838, 1839, 1840, 1841, 1842*. VIII. Mammalia and ornithology. (Cetacea: 32-36), que a denominou como *Phocaena australis*, que é o basónimo da especie.

### Sinónimos

Posteriormente foi coñecido por outros sinónimos:

* *Delphinus chilensis* Philippi, 1896
* *Phocoena australis* Peale, 1848
* *Sagmatias amblodon* Cope, 1866
* *Tursio chiloensis* Philippi, 1900

### Taxonomía discutida

*Véxase tamén**:* Lagenorhynchus.
A pesar de que tradicionalmente a especie se coloca no xénero *Lagenorhynchus*, as últimas análises de ADN indican que está bastante relacionado coas especies do xénero *Cephalorhynchus*.

En efecto, aínda que antigamente o xénero estaba considerado como monofilético, na actualidade estudos e análises xenéticas do citocromo *b* mitocondrial indican que as especies de *Lagenorhynchus* non constitúen un grupo natural, senón que é parafilético.

May-Collado e Agnarsson (2006) consideran a *Lagenorhynchus cruciger* e *L. australis* como situados filoxeneticamente entre as especies de *Cephalorhynchus* e suxiren que estas dúas especies deben transferirse a dito xénero. Algúns datos morfolóxicos e acústicos apoian este arranxo. Ambas as especies comparten coas de *Cephalorhynchus* un tipo distinto de sinal de ecolocalización coñecido como sinal de banda estreita, de alta frecuencia.

Presumibelmente isto é tamén o caso de *L. cruciger*. Por outra parte, *L. australis* tamén comparte con outras varias especies de *Cephalorhynchus* o ter dunha cor branca distinto a "axila" marcada detrás da aleta pectoral.

Pero, aínda que iso sexa certo, non significaría que *L. australis* debería transferirse a *Cephalorhynchus*, senón integrala nun novo xénero propio.

Un xénero alternativo foi proposto por LeDouc (así como para *Lagenorhynchus obliquidens* e *L. obscurus*): *Sagmatias*.

Características
---------------

De lonxitude próxima aos 2,1 m e cun peso cando adulto de aproximadamente 115 kg, ten o tamaño típico do seu xénero (*Lagenorhynchus*).

A cara é de cor gris escura, a parte caudal é en gran parte negra cunha franxa branca.

A especie é moi similar a *Lagenorhynchus obscurus* cando se ven a distancia, e poden ser confundidas.

Poboación e distribución
------------------------

*Lagenorhynchus australis* saltando.
Golfiño endémico das augas costeiras de todo o sur de América.

No lado do océano Pacífico avistáronse tan ao norte como á altura de Valdivia, Chile, aos 38° S.

Polo lado do Atlántico adoitan chegar ao redor dos 44° S, cerca do golfo San Jorge, Arxentina.

Adoito encóntranse en zonas de rápido movemento das augas, tales como entradas aos canais e estreitos, así como cerca da costa en zonas seguras, tales como baías e estuarios amplos.

A poboación total é descoñecida, pero pénsase que é común a nivel local.

Notas
-----

1. 1 2  Hammond, P. S. Bearzi, G. Bjørge, A. Forney, K. Karczmarski, L. Kasuya, T. Perrin, W. F. Scott, M. D. Wang, J. Y. Wells, R. S. & Wilson, B. (2008): *Lagenorhynchus australis* na *Lista Vermella de especieas ameazadas* da IUCN. Consultada o 16 de agosto de 2014.
2. 1 2  *Lagenorhynchus australis* (Peale, 1848) no WoRMS.
3. ↑  May-Collado, Laura & Agnarsson, Ingi (2006): "Cytochrome *b* and Bayesian inference of whale phylogeny". *Molecular Phylogenetics and Evolution*, **38**: 344–354. Ler en PDF.
4. ↑  Kyhn, L. A.; Jensen, F. H.; Beedholm, F. H.; Tougaard, J.; Hansen, M. & Madsen, P. T. (2010): "Echolocation in sympatric Peale's dolphins (*Lagenorhynchus australis*) and Commerson's dolphins (*Cephalorhynchus commersonii*) producing narrow-band high-frequency clicks". *Journal of Experimental Biology*, **213** (11). Resume.
5. ↑  Shirihai, H. & Jarrett, B. (2006). *Whales, Dolphins and Other Marine Mammals of the World*. Princeton Field Guides. pp. 205–207. ISBN 9780691127569. .
6. ↑  LeDuc, R. G.; Perrin, W. F. e Dizon, A. E. (1999): "Phylogenetic relationships among the delphinid cetaceans based on full cytochrome *b* sequences", en *Marine Mammal Science* **15**: 619–648. Resumo

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lagenorhynchus australis*** |

|  |  |
| --- | --- |
|  | Wikispecies posúe unha páxina sobre:  ***Lagenorhynchus australis*** |

### Bibliografía

* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Perrin, William F. Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. Baltimore, Maryland: Johns Hopkins University Press. ISBN 0-8018-8221-4.

### Outros artigos

* Odontocetos
* Delfínidos
* *Lagenorhynchus*

|  |  |
| --- | --- |
| Identificadores taxonómicos | 
* ADW: Lagenorhynchus\_australis
* CMS: lagenorhynchus-australis
* Fossilworks: 82069
* GBIF: 5220072
* iNaturalist: 41511
* IRMNG: 11250947
* ITIS: 180446
* IUCN: 11143
* MSW: 14300062
* NBN: NHMSYS0000376815
* NCBI: 103586
* SeaLifeBase: 69387
* Species+: 6793
* WoRMS: 254980

 |